Las ígjøgnum Seinnu Kongabók og kom til sætta kapittul. Gott og álvarsamt. Her er okkurt, sum eg skrivaði mær niður. „Profetalærisveinarnir søgdu við Elisa: „Ov lítið rúm er til okkara, her sum vit sita hjá tær.““ „Loyv okkum at fara til Jordan…“ Áin Jordan er ein mynd av at tora at fylgja Harranum. Elias royndi á sinni Elisa við at ráða honum til ikki at koma við sær til ánna Jordan. Áin Jordan er ein mynd av andaligu kraftini. Elisa sendi Na’ aman boð og bað hann baða sær sjey ferðir í Jordan at verða reinsaður frá spitalsku síni (2. Kong. 5.10). Hann svaraði: „Gerið so!““ Lærisveinarnir spurdu Elisa til ráðs, áðrenn teir fóru til verka. Teir virdu fólk við myndugleika. Teir arbeiddu sum eitt lið. „Men ein teirra segði: „Gott á teg, kom tú við tænarum tínum!“ Hann svaraði: „Ja, eg skal koma við!““ At vera profetalærisveinur er at duga meira enn at tosa, tað er eisini at duga at fella trø. „Sum nú ein av teimum tókst við at fella ein stokk, datt øksarhøvdið í ánna. Tá rópti hann: „Á harri–og eg, sum hevði lænt øksina!““ Hann fór til Elisa, ikki til hinar lærisveinarnar. Hann hevði lænt øksina og hevði ikki ráð at missa hana. „Øksarhøvdið“ (kraftin) er ikki okkara, vit hava lænt hana. Týdningarmikið at fara aftur har, vit mistu kraftina. Áhugavert, hvussu ofta vit lesa um Elisa, at hann „koyrdi okkurt í“. Í Seinnu Kongabók 2.19 lesa vit, at vatnið í Jeriko var ringt. Elisa gjørdi mjøl út á pottin (v. 41), og nú var einki ilt í pottinum longur. Og her í Seinnu Kongabók 6.6 lesa vit, at Elisa kastar eina grein í ánna, har øksin var sokkin, og øksin flotnar. Og maðurin rætti út hondina og tók hana upp.“ Tak hana. Mynd av trúnni. Tað hevði nyttað lítið, um lærisveinurin bara hevði staðið har og gløtt. Hann mátti rætta hondina út og taka hana upp.